1999. aasta kontrollimiste arv on fikseeritud meie aruandes ja see on edastatud Riigikogule 2000. aasta kevadel. Kõigi lõpetatud kontrollimiste tulemused on kirjas ka Interneti Riigikontrolli koduleheküljel. Ma julgen  arvata, et kontrollimiste arv on praegu 45 ja 50 vahel. Ilmselt koguneb neid aasta lõpuks juurde. Ma pean rõhutama, et see arv ei näita tegelikult mitte midagi. Küsimus on tegelikult iga kontrollimise ulatuses ja eesmärgis. See on äärmiselt oluline. Arvude pärast kontrollimisi teha ei ole mõtet. Niisuguse eesmärgi püstitamine ei ole õige.